《同谢少连伯仁侄步出凤山门寻故宋宫址》
明代·程可中

醉凭斜日俯苍茫，拄杖明霞水一方。
道侧断碑埋屃赑，草中残瓦卧鸳鸯。
烟销林影窥宫雰，江落潮痕上女墙。
遗恨弹丸江左地，岳王坟树吊秋霜。

作者简介：明徽州府休宁人，字仲权。家贫，为童子师。从人借古书，挑灯夜读，遂博洽能为诗文。有《程仲权诗文集》。